text: Fiskeauktion genåbnet i Esbjerg
  17 juli 2013 kl. 10.58
  Fiskeauktionen i Esbjerg er genåbnet i turistsæsonen, men fiskeribyen har lagt fortiden så grundigt bag sig, at fiskene må importeres fra Hvide Sande.
  Pensionerede fiskeskippere har genoplivet auktionen hver onsdag i sommermånederne af hensyn til egnen turister.
  Et par hundrede kilo fisk kommer under hammeren ved hver auktion.
  Auktionerne tiltrækker et par hundrede turister hver onsdag klokken 11.00. De holdes frem til 14. august.
  Adressen er Auktionsgade 5, Esbjerg.
  Den permanente fiskeauktion i Esbjerg lukkede for omkring ti år siden, da der ikke længere blev landet nok fisk i byen.
  